CELEX: 32016D2316
Language: sl
Date: 2016-12-16 00:00:00
Title: Izvedbeni sklep Komisije (EU) 2016/2316 z dne 16. decembra 2016 o spremembi Izvedbenega sklepa Komisije (EU) 2015/1849 o ukrepih za preprečevanje vnosa škodljivih organizmov v Unijo in njihovega širjenja v Uniji, kar zadeva nekatero zelenjavo s poreklom iz Gane

20.12.2016   
            
            
               SL
            
            
               Uradni list Evropske unije
            
            
               L 345/66
            
         IZVEDBENI SKLEP KOMISIJE (EU) 2016/2316
   z dne 16. decembra 2016
   o spremembi Izvedbenega sklepa Komisije (EU) 2015/1849 o ukrepih za preprečevanje vnosa škodljivih organizmov v Unijo in njihovega širjenja v Uniji, kar zadeva nekatero zelenjavo s poreklom iz Gane
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti tretjega stavka člena 16(3) Direktive,
   ob upoštevanju naslednjega:
   
               (1)
            
            
               Izvedbeni sklep Komisije (EU) 2015/1849 (2) prepoveduje vnos rastlin, razen semen, iz vrst Capsicum L., Lagenaria Ser., Luffa Mill., Momordica L. in Solanum L., razen S. lycopersicum L., s poreklom iz Gane.
            
         
               (2)
            
            
               Navedena prepoved je časovno omejena. Uporablja se do konca leta 2016. Revizija, opravljena v Gani septembra 2016, je pokazala, da pomanjkljivosti pri sistemu izdajanja fitosanitarnih izvoznih spričeval navedene tretje države ostajajo. Zato je primerno, da se navedena prepoved podaljša do 31. decembra 2017.
            
         
               (3)
            
            
               Izvedbeni sklep (EU) 2015/1849 bi bilo zato treba ustrezno spremeniti.
            
         
               (4)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Člen 2 Izvedbenega sklepa (EU) 2015/1849 se nadomesti z naslednjim:
   
      „Člen 2
      Člen 1 se uporablja do 31. decembra 2017.“
   
   Člen 2
   Ta sklep je naslovljen na države članice.
   
      V Bruslju, 16. decembra 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 169, 10.7.2000, str. 1.
   
      (2)  Izvedbeni sklep Komisije (EU) 2015/1849 z dne 13. oktobra 2015 o ukrepih za preprečevanje vnosa škodljivih organizmov v Unijo in njihovega širjenja v Uniji, kar zadeva nekatero zelenjavo s poreklom iz Gane (UL L 268, 15.10.2015, str. 33).